চাঁপাইনবাবগঞ্জ প্রতিনিধি : আগামীকাল ২০ মার্চ রোববার চাঁপাইনবাবগঞ্জে বিজিবি বিদ্রোহের ঘটনায় বিশেষ আদালত-১২তে বিচারাধীন বিজিবির ২১ সদস্যের মামলার চার্জ শুনানী অনুষ্ঠিত হবে। মামলার প্রসিকিউটর ৩৯ব্যাটালিয়ন বিজিবির অধিনায়ক লেঃ কর্ণেল আবু বকর  আবু জানান, রাজশাহী সেক্টর কমান্ডার কর্ণেল মোঃ ইয়াহিয়া আজম খান বিশেষ আদালতের প্রধান বিচারকের দায়িত্ব পালন করবেন। জানাগেছে, ২০০৯ সালের ২৫ ফেব্রয়ারী পিলখানায় তৎকালীন বিডিআর (বর্তমান বিজিবি) বিদ্রোহের ঘটনার পর ২৬ ফেব্রয়ারী কতিপয় বিজিবি সদস্য চাঁপাইনবাবগঞ্জ ৩৯রাইফেল ব্যাটালিয়ন সদর দপ্তরের অস্ত্রাগার লুটসহ গুলিবর্ষন করে ত্রাস সৃষ্টি করে এবং ব্যাটালিয়নের সামনের রাস্তা অবরোধ করে মানুষসহ সকল প্রকার যানবাহন চলাচল বন্ধ করে দেয়। এসময় বিডিআরের মিস ফায়ারে নজরুল ইসলাম (৪৫) নামের এক সিপাহী পেটে গুলিবিদ্ধ হয়। এঘটনার  অভিযোগে পুলিশ বাদী হয়ে গত ২০০৯ সালের ১৮মে চাঁপাইনবাবগঞ্জ সদর থানায় মামলা দায়ের করার পর পুলিশ, রu200c্যাব ও সেনাবাহিনী ৩৯রাইফেল ব্যাটালিয়ন সদর দপ্তরে যৌথ অভিযান চালিয়ে ২৯জন এবং ৩০ অক্টোবর আরও ৪জন বিজিবি সদস্যকে গ্রেফতার করা হয়। গ্রেফতারকৃত ৩৩ বিডিআর সদস্যের মধ্যে ২১জনের বিচার বিডিআর আইনে এবং ২৯ জনের বিচার রাষ্ট্রদ্রোহীতার অভিযোগে চাঁপাইনবাবগঞ্জ জেলা ও দায়রা জজ আদালতে পৃথকভাবে অনুষ্ঠিত হবে।